Chóśebuz/Cottbus. Cełkowne pśedsedarstwo wědomnostnego towaristwa Maćica Serbska zmaka se raz wob lěto w Dolnej Łužycy, aby se informěrowało wó źěle jadneje dolnoserbskeje institucije abo towaristwa. Tenraz cu kśěli se ze cerkwinymi pšašanjami zaběraś. Spěchowańske towaristwo za serbsku rěc w cerkwi jo gósći w superintendenturje witało. Generalny superintendent Martin Herche jo wopisał situaciju Dolnych Serbow z wida krajneje cerkwje Barliń–Bramborska–šlazyńska Górna Łužyca, což nastupa wužywanje serbskeje rěcy na cerkwinem pólu. Wón jo pódšmarnuł, až jo se wjele k pozitiwnemu změniło. Tak płaśi krajna cerkwja wót lěta 2016 stawnje za městno serbskego dušepastyrja ze swójogo etata. Do togo jo głownje towaristwo jo ze swójich pśinoskow a pśez kolekty na serbskich namšach financěrowało. Jogo pśedsedaŕ dr. Hartmut Leipner jo rozpšawił wó aktiwitach towaristwa, kenž ma mjaztym 31 cłonkow. W diskusiji su wuzwignuli notnosć zgromadnego źěła mjazy towaristwom a Maćicu/Maśicu Serbskeju.
szl_Latn